**MF «Ytterøyningen»** er en norsk ferge bygget i 2006 ved Fiskerstrand Verft som byggenummer 53. Skroget er bygget ved Western Shipbuilding Yard i Litauen.

Fergen ble satt inn på sambandet Levanger–Hokstad fra 1. januar 2007 da rederiet Nordferjer overtok driften av dette sambandet.

I 2018 ble «Ytterøyningen» bygget om til elektrisk drift. Den ble satt inn i ferjesambandet Fjelberg–Sydnes–Utbjoa–Skjersholmane sommeren 2020, der den tok over for Norleds ferje: *MF Sveio*. Den har fungert greit i sambandet. I starten og i senere tid var det mye feil med ladinga. Den virka ikke som den skulle. Men nå fungerer det som oftest fint[].

Brannen i 2019
--------------

Torsdag 10. oktober 2019 brøt det ut brann om bord i batterirommet, like før ankomst til Sydnes på Halsnøya. Røykdykkere fra Kvinnherad brannvesen gikk om bord, men på grunn av svært krevende arbeidsforhold og med tanke på sikkerheten til mannskapene, ble de tatt ut etter kort tid. Da temperaturen normaliserte seg avsluttet brannvesenet innsatsen, med unntak av vakthold gjennom natten.

Like før klokken 07.00 dagen etter oppsto det en voldsom eksplosjon i batterirommet og var så kraftig at sjokkbølgen gjorde skader på en brannbil som sto på land.

Brannbåten i Bergen, *Sjøbrand*, ble rekvirert og kom sørover med kjemikaliedykkere og dronepilot fra Bergen brannvesen.

Etterhvert overtok rederiet ansvaret for fergen, og fikk den slept til Westcon i Ølen. Reparasjoner ble beregnet til å koste minst 20 millioner kroner. Dette var første gang det oppsto brann i en batteriferge i Norge.

Sjøfartsdirektoratet gjorde undersøkelser sammen med ombyggingsverftet og batterileverandør, og kom med en sikkerhetsmelding til rederier som drifter elektriske ferger og skip.

### Årsak

Ifølge batteriprodusenten sine første funn var årsaken til den initiale brannen mest sannsynlig en lekkasje fra batterisystemets kjølevannssystem. Funn indikerer at en vridd pakning i kjølesystemet var en sannsynlig årsak til lekkasjen.

Sjøfartsdirektoratet stilte seg bak de funn som ble avdekket, selv om direktoratet også ville avvente Kripos sin rapport før endelig konklusjon tas.

### Politiets etterforskning

Politiet etterforskning konkluderte med at det er sannsynlig at brannårsaken var forårsaket av krypstrømmer forårsaket av en lekkasje i kjølevæske fra en kjølemodul tilhørende en batterimodul. Undersøkelsen taler sterkt for at arnestedet er i et batterirack ved koblingen til en batterimodul. Eksplosjonen som oppstod senere i hendelsesforløpet skjedde som følge av gassutvikling i batterirommet der kilden til gassen var selve batteriene.

Referanser
----------

1. ↑  «M/F «YTTERØYNINGEN» - Skipsrevyen.no». *www.skipsrevyen.no*. 20. november 2007. Besøkt 30. mars 2022.
2. ↑  *Splitter ny Ytterøy-ferje*, Trønder-Avisa. 27. november 2006
3. ↑
4. ↑  Bolstad, Jon (10. oktober 2019). «Brann på ferje i Sunnhordland». *NRK* **(norsk nynorsk)**. Besøkt 30. mars 2022.
5. ↑  Bolstad, Jon (13. oktober 2019). «Her jobbar brannmannskapa etter eksplosjonen på ferja: – Vil koste 20 millionar å reparere». *NRK* **(norsk nynorsk)**. Besøkt 30. mars 2022.
6. ↑  Jensen, Adrian Broch; Stensvold, Tore (14. oktober 2019). «Fortsatt brannfare etter eksplosjon i batteriferge fredag – frykter gasslekkasje». *Tu.no* **(norsk)**. Besøkt 30. mars 2022.
7. ↑  Lura, Christian (14. oktober 2019). «Sjøfartsdirektoratet kjem med nye el-ferjeråd etter brannen på MF «Ytterøyningen»». *NRK* **(norsk nynorsk)**. Besøkt 30. mars 2022.
8. ↑  Sjøfartsdirektoratet. «Støtter foreløpige funn etter batterihendelse». *www.sdir.no* **(norsk)**. Besøkt 30. mars 2022.
9. ↑  Hope, Vidar (1. desember 2020). «Avsluttar etterforsking av ferjebrann». *Sunnhordland* **(norsk nynorsk)**. Arkivert fra originalen 24. september 2022. Besøkt 30. mars 2022.

Eksterne lenker
---------------

* (en) IMO 9371531 – kategori av bilder, video eller lyd på Commons Rediger på Wikidata
* (en) MF «Ytterøyningen» – Den internasjonale sjøfartsorganisasjonen Rediger på Wikidata

* (no) MF «Ytterøyningen» – Skipsrevyen Rediger på Wikidata

* (no) MF «Ytterøyningen» – Maritimt Magasin Rediger på Wikidata
* Instagramvideo som viser røyk- og kjemikaliedykker i aksjon

| * v
* d
* r
Norled-ferger |
| --- |
| 
* «Ampere»
* «Austevoll»
* «Etne»
* «Fedjefjord»
* «Finnøy»
* «Fitjar»
* «Foldøy»
* «Folgefonn»
* «Folkestad»
* «Frafjord»
* «Gloppen»
* «Hardingen»
* «Hidraferja»
* «Hidrasund II»
* «Hidrasund»
* «Hjelmeland»
* «Hordaland»
* «Høgsfjord»
* «Ibestad»
* «Jondal»
* «Kvam»
* «Kvernsund»
* «Kvinnherad»
* «Lauvstad»
* «Melderskin»
* «Oppedal»
* «Os»
* «Ropeid»
* «Ryfylke»
* «Sand»
* «Sjernarøy»
* «Stavanger»
* «Stord»
* «Strand»
* «Strandebarm»
* «Sveio»
* «Tidefjord»
* «Ullensvang»
* «Utstein»
* «Vikingen»
* «Ytterøyningen»
* «Ølen»
* «Ørland»

 |